devā́ṃ ājyapāṃ ā́vahéti tátprayājānuyājānā́voḍhavā́ āha prayājānuyājā vaí devā́ ājyapā́ agníṃ hotrāyā́vahéti tádagníṃ hotrāyā́voḍhavā́ āha sváṃ mahimā́namā́vahéti tatsvám mahimā́namā́voḍhavā́ āha vāgvā́ asya svó mahimā tadvā́camā́voḍhavā́ āhā́ ca váha jātavedaḥ suyájā ca yajéti tadyā́ evaìtáddevátā ā́voḍhavā ā́ha tā́ evaìtádāhā́ cainā váhānuṣṭhyā́ ca yajéti yadā́ha suyájā ca yajéti